Publication: Magyar Közlöny
Issue: MK-2004-45 (Year: 2004, Number: 45)
Era: 2004-2010
Section: 108/2001. (XII. 23.) FVM—GM együttes rendelet szerint
Paragraph Index: 799

5. Berendezés A berendezések fajtáját, számát a tervezési programban — különös tekintettel a kollégiumi nevelés országos alapprogramjának kiadásáról szóló 46/2001. (XII. 22.) OM rendelet 3. számú mellékletére — kell meghatározni és az építési engedélyezési tervben ábrázolni. A berendezéseknek az alábbi alapkövetelményeket ki kell elégíteni: — Az oktató-nevelõ helyiségek berendezését egyes, illetve kettes asztalokkal és székekkel kell megoldani. — Az asztalok, székek és a fekvõhelyek méretei feleljenek meg a különbözõ korosztályok méreteinek és az ergonómiai követelményeknek. — A bútorok, berendezések (a rögzítettek kivételével) könnyen mozgathatóak legyenek, hogy biztosítsák a funkcionális egységek átrendezhetõségét és flexibilis használatát. — Kopásállóak legyenek, feleljenek meg a fokozott használati követelményeknek. — Biztosítsák a balesetmentes, fertõzésmentes használatot, a könnyû tisztántarthatóságot. — A felhasznált anyagok felületi megmunkálása, színe feleljen meg a sajátos szakmai követelményeknek. — A számítástechnikai terem, a könyvtár, az igazgatás, az étterem-konyha, rendezvényterem és a ruhatár berendezése feleljen meg a tervezési programban megfogalmazott sajátos funkcionális követelményeknek. 2004/45. szám — A szabadtéri eszközökre és sporteszközökre vonatkozó szabványok és hatósági elõírások biztonsági követelményeit fokozottan be kell tartani.

Source: https://magyarkozlony.hu/hivatalos-lapok/b1126642122c87c804a746de6de16136f3ad7035/dokumentumok/9bfe32c0675a223379ecd52619a82cd01ef04fb4/letoltes